text: Kunderne raser over Sydbank
  04 marts 2016 kl. 10.08
  På Sydbanks facebookside er der stor utilfredshed med banken efter skandalen med Totalkredit, som Sydbank arbejder sammen med.
  Utilfredsheden er til at tage og føle på, hvis man klikker ind på Sydbanks facebookside og kigger på de kommentarer, som folk har skrevet.
  Sydbank, der har hovedsæde i Aabenraa, holder fast ved at samarbejde med Totalkredit som leverandør af realkreditlån - også efter at der er varslet bidragsstigninger.
  - Vi har tillid til, at Totalkredit også i fremtiden kan levere et konkurrencedygtigt produkt, som over tid er på niveau, skriver Sydbank selv på deres facebookside.
  
  